安順大廈

安順大廈響路環聖方濟各堂區石排灣馬路同和諧大馬路，係屬於房屋局嘅經濟房屋。

背景
2012年12月26號，特區政府響特區政府公報入面刊登第395/2012號行政長官批示，公佈已經命名做安順大廈，即係路環石排灣CN7地段三百六十六個經濟房屋單位嘅售價同補貼比率。房屋局響2013年1月2號開始向獲甄選家團寄出揀樓通知信，重分批安排響1月16號開始參觀安順大廈入面嘅實地示範單位；1月23號開始按順序安排家團代表去房屋局選購單位。安順大廈由兩座塔樓組成，樓高分別係第一座廿三層及第二座十六層，提供三百六十六個經濟房屋單位，分別係一房一廳單位有十八個，兩房一廳單位有三百個，三房一廳單位有四十八個。

事件
2017年5月9號，石排灣安順大廈同居雅大廈單位出現騎樓圍欄斷咗同單位入面出現滲漏水。房屋局之後回覆兩年保養期已經過咗，要由業主自行負責。

攷

類:澳門經濟房屋